GREEK SUPREME COURT DECISION

Decision ID: 181/2024
Decision Number: 181
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη - Εισηγήτρια και Παρασκευή Τσούμαρη, Αρεοπαγίτες. Συνήλθε σε δημόσια συνεδρίαση στο Κατάστημα του στις 3 Νοεμβρίου 2023, με την παρουσία της Αντεισαγγελέως του Αρείου Πάγου Μαρίας Γκανέ, (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση της αναιρεσείουσας - κατηγορουμένης Ο. Γ. του Ε., κατοίκου ..., η οποία εκπροσωπήθηκε από τον πληρεξούσιο δικηγόρο της Ευρυπίδη Κωνσταντίνου, για αναίρεση της υπ' αριθμ. ... αποφάσεως του Β' Τριμελούς Πλημμελειοδικείου ... Το Β' Τριμελές Πλημμελειοδικείο ..., με την ως άνω απόφασή του διέταξε όσα λεπτομερώς αναφέρονται σ' αυτή, και η αναιρεσείουσα - κατηγορουμένη, ζητάει την αναίρεση της αποφάσεως αυτής για τους λόγους που αναφέρονται στην από ... αίτησή της, που καταχωρίστηκε στο οικείο πινάκιο με αριθμό .... Αφού άκουσε Την Αντεισαγγελέα η οποία πρότεινε να απορριφθεί η κρινόμενη αίτηση αναιρέσεως και τον πληρεξούσιο δικηγόρο της αναιρεσείουσας, που ζήτησε όσα αναφέρονται στα σχετικά πρακτικά.

Judges: Μαρία Λεπενιώτη, Σοφία Οικονόμου, Δημήτριο Τράγκα, Κωστούλα Πρίγγουρη - Εισηγήτρια, Παρασκευή Τσούμαρη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη - Εισηγήτρια και Παρασκευή Τσούμαρη, Αρεοπαγίτες. Συνήλθε σε δημόσια συνεδρίαση στο Κατάστημα του στις 3 Νοεμβρίου 2023, με την παρουσία της Αντεισαγγελέως του Αρείου Πάγου Μαρίας Γκανέ, (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση της αναιρεσείουσας - κατηγορουμένης Ο. Γ. του Ε., κατοίκου ..., η οποία εκπροσωπήθηκε από τον πληρεξούσιο δικηγόρο της Ευρυπίδη Κωνσταντίνου, για αναίρεση της υπ' αριθμ. ... αποφάσεως του Β' Τριμελούς Πλημμελειοδικείου ... Το Β' Τριμελές Πλημμελειοδικείο ..., με την ως άνω απόφασή του διέταξε όσα λεπτομερώς αναφέρονται σ' αυτή, και η αναιρεσείουσα - κατηγορουμένη, ζητάει την αναίρεση της αποφάσεως αυτής για τους λόγους που αναφέρονται στην από ... αίτησή της, που καταχωρίστηκε στο οικείο πινάκιο με αριθμό .... Αφού άκουσε Την Αντεισαγγελέα η οποία πρότεινε να απορριφθεί η κρινόμενη αίτηση αναιρέσεως και τον πληρεξούσιο δικηγόρο της αναιρεσείουσας, που ζήτησε όσα αναφέρονται στα σχετικά πρακτικά.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η κρινόμενη από ... αίτηση της Ο. Γ. του Ε., κατοίκου ..., οδός ... για αναίρεση της υπ' αριθ. ... απόφασης του Β' Τριμελούς Πλημμελειοδικείου ..., που καταχωρήθηκε στο ειδικό βιβλίο στις ..., με την οποία κηρύχθηκε ένοχη για την αξιόποινη πράξη της χρήσης πλαστών - νοθευμένων εγγράφων κατ' εξακολούθηση και καταδικάσθηκε σε ποινή φυλάκισης έξι (6) μηνών, ανασταλείσα επί τριετία, έχει ασκηθεί νομότυπα και εμπρόθεσμα άρθρα 473 παρ. 2 και 3, 474 ΚΠοινΔ, είναι παραδεκτή και πρέπει να εξετασθεί περαιτέρω κατ' ουσίαν. Κατά τη διάταξη του άρθρου 2... παρ. 1 και 2του νέου Π.K. που εφαρμόζεται στην προκειμένη περίπτωση ως επιεικέστερη κατά το άρθρο 2 του Π.Κ. "Όποιος καταρτίζει πλαστό ή νοθεύει έγγραφο με σκοπό να παραπλανήσει με τη χρήση του άλλον σχετικά με γεγονός που μπορεί να έχει έννομες συνέπειες τιμωρείται με φυλάκιση και χρηματική ποινή. Με την ίδια ποινή τιμωρείται όποιος για τον παραπάνω σκοπό εν γνώσει χρησιμοποιεί πλαστό ή νοθευμένο έγγραφο". Από τη διάταξη αυτή προκύπτει ότι για τη στοιχειοθέτηση του εγκλήματος της χρήσης πλαστού εγγράφου απαιτείται η χρησιμοποίηση του πλαστού ή νοθευμένου εγγράφου με κάθε ενέργεια σύμφωνα με τον προορισμό του ή τον επιδιωκόμενο με αυτό σκοπό, που τείνει την παραπλάνηση άλλου για γεγονός που μπορεί να έχει έννομες συνέπειες. Για τη στοιχειοθέτηση δε της υποκειμενικής υπόστασης της χρήσης πλαστού εγγράφου απαιτείται δόλος που συνίσταται στην ηθελημένη ενέργεια του δράστη και στη γνώση του ότι ο έγγραφο που χρησιμοποιεί είναι πλαστό ή νοθευμένο, περαιτέρω δε και σκοπός του υπαιτίου να παραπλανήσει με τη χρήση του εγγράφου αυτού άλλον για γεγονός που μπορεί να έχει έννομες συνέπειες, άσχετα από το αν επιτεύχθηκε ή όχι η παραπλάνηση. Εξάλλου, η επιβαλλόμενη από τα άρθρα 93 παρ.3 του Συντάγματος και 1... του ΚΠΔ, ειδική και εμπεριστατωμένη αιτιολογία της δικαστικής απόφασης, αναφέρεται, τόσο στην κρίση για την ενοχή, όσο και στην κρίση για την απόρριψη αυτοτελών ισχυρισμών του κατηγορουμένου. Αυτοτελείς είναι οι ισχυρισμοί που προβάλλονται στο δικαστήριο της ουσίας, κατά τα άρθρα ...1 παρ.2 και 333 παρ.2 του ΚΠΔ, από τον κατηγορούμενο ή το συνήγορο του και τείνουν στην άρση του άδικου χαρακτήρα της πράξης ή στον αποκλεισμό ή στη μείωση της ικανότητας προς καταλογισμό ή στην εξάλειψη του αξιοποίνου της πράξης ή στη μείωση της ποινής. Αντίθετα, δεν είναι αυτοτελείς όσοι ισχυρισμοί απλώς αρνούνται ή αποκρούουν στοιχεία της κατηγορίας, οι οποίοι λόγω της φύσης τους, αντιμετωπίζονται με την κύρια αιτιολογία της απόφασης για την ενοχή. Η μη απάντηση του δικαστηρίου σε αυτοτελή ισχυρισμό συνιστά έλλειψη ακρόασης κατά το άρθρο ...1 παρ.2 του ΚΠΔ, που επιφέρει απόλυτη ακυρότητα της διαδικασίας στο ακροατήριο και στοιχειοθετεί το λόγο αναίρεσης από το άρθρο 510 παρ.1 στοιχ. Α' του ΚΠΔ, ενώ, όταν δεν αιτιολογείται ειδικά η απόρριψη αυτοτελούς ισχυρισμού, στοιχείοθετείται λόγος αναίρεσης από το άρθρο 510 παρ.1 στοιχ. Δ' του ΚΠΔ. Το δικαστήριο, όμως, δεν έχει υποχρέωση να απαντήσει σε ισχυρισμό που δεν είναι αυτοτελής ή είναι αυτοτελής αλλά δεν προβάλλεται κατά τρόπο σαφή, ορισμένο και πλήρη ή δεν προβάλλεται παραδεκτά για άλλο λόγο ή δεν είναι νόμιμος, ούτε [πολύ περισσότερο] έχει υποχρέωση να διαλάβει στην απόφασή του αυτή ειδική αιτιολογία γι' αυτόν. Αυτοτελής είναι ο ισχυρισμός περί πραγματικής πλάνης του άρθρου 30 παρ.1 του Π.Κ., σύμφωνα με το οποίο "Δεν πράττει με δόλο όποιος κατά το χρόνο τέλεσης της αξιόποινης πράξης αγνοεί τα περιστατικά που τη συνιστούν". Η πραγματική πλάνη, κατά την οποία ο δράστης αγνοεί ή εσφαλμένα αντιλαμβάνεται αυτό που πράττει, αναφέρεται σε στοιχεία της εγκληματικής πράξης, που μπορεί να είναι γεγονότα ή πραγματικές καταστάσεις, αλλά και νομικές ιδιότητες ή σχέσεις ή άλλα αξιολογικά στοιχεία της αντικειμενικής υπόστασης του εγκλήματος, χωρίς να ασκεί έννομη επιρροή η πηγή της πλάνης (ΑΠ 211/2019, ΑΠ 479/2019, ΑΠ 722/2019). Αν όμως, τα επικαλούμενα πραγματικά περιστατικά δεν συνιστούν πραγματική πλάνη, υπό την προαναφερθείσα νομική έννοια, δηλαδή άγνοια ή εσφαλμένη αντίληψη κάποιου από τα συστατικά στοιχεία της αντικειμενικής υπόστασης του εγκλήματος ή κάποιου περιστατικού, το οποίο επαυξάνει τη βαρύτητα αυτού, αλλά αναφέρονται σε εξωτερικούς όρους του αξιοποίνου ή σε νομικώς αδιάφορα για τη συγκρότηση του εγκλήματος περιστατικά, ο σχετικός ισχυρισμός δεν είναι αυτοτελής αλλά αποτελεί άρνηση της κατηγορίας (ΑΠ 719/2019). Επίσης, αυτοτελής είναι και ο ισχυρισμός περί συγγνωστής νομικής πλάνης του άρθρου 31 παρ..2 του Π.Κ, σύμφωνα με τον οποίο "Η πράξη όμως δεν καταλογίζεται σε εκείνον που την τελεί αν αυτός δεν είχε συνείδηση του αδίκου χαρακτήρα της λόγω πλάνης που δεν μπορούσε να αποφύγει, μολονότι κατέβαλε την οφειλόμενη από τις περιστάσεις και δυνατή γι' αυτόν επιμέλεια (συγγνωστή νομική πλάνη). Από τη διάταξη αυτή προκύπτει, ότι νομική πλάνη υπάρχει, όταν ο δράστης γνωρίζει μεν τι πράττει, αλλά είτε αγνοεί ότι η πράξη του είναι κατ' αρχήν άδικη, είτε πιστεύει πεπλανημένως ότι δικαιούται να προβεί σ' αυτή και η πλάνη συνίσταται σε εσφαλμένη αντίληψη κανόνα δικαίου και, υπό τα ειδικώς αναφερόμενα περιστατικά, συντρέχει περίπτωση που αποκλείει τον καταλογισμό. Επιβάλλεται όμως να είναι συγγνωστή η πλάνη για μη καταλογισμό του αξιοποίνου, με την έννοια ότι οποιαδήποτε επιμέλεια και αν κατέβαλε ο αυτουργός κάτω από τις in concretο συνθήκες και περιστάσεις, στις οποίες βρισκόταν, ενόψει και της ηλικίας του, των πνευματικών και επαγγελματικών του ικανοτήτων και των προσπαθειών ακόμη που έκαμε για να ενημερωθεί περί του πράγματος από άλλους ειδήμονες, δεν μπορούσε να διαγνώσει το άδικο της πράξης. Η πλάνη, δηλαδή, είναι συγγνωστή, όταν ο δράστης όχι μόνο αγνοεί, αλλά και δεν μπορούσε να γνωρίζει τον άδικο χαρακτήρα της πράξης οποιαδήποτε επιμέλεια και προσπάθεια και αν κατέβαλλε, ενόψει των προσωπικών του πνευματικών και επαγγελματικών δυνατοτήτων και ικανοτήτων και εφόσον πίστευε εύλογα ότι δικαιούται να προβεί στην πράξη που τέλεσε από δικαιολογημένη εσφαλμένη αντίληψη για την αληθή έννοια του νόμου, ή από εσφαλμένη πληροφόρηση από ειδικούς (νομικούς παραστάτες ή άλλες έγκυρες πηγές - ΑΠ 148/2019). Έτσι, απαραίτητο στοιχείο του ισχυρισμού αυτού είναι, εκτός από εκείνα που συνιστούν την ίδια την πλάνη, και η προσωπική κατάσταση του δράστη που προσδιορίζεται από την ηλικία, τις πνευματικές του ικανότητες, το επάγγελμα, την προσπάθεια που αυτός κατέβαλε για να ενημερωθεί για το ισχύον δίκαιο, ακόμη και τον πνευματικό του περίγυρο, ώστε με τη στάθμιση και των προσωπικών του αυτών στοιχείων να σχηματίσει .το δικαστήριο πεποίθηση, αν ο ισχυρισμός είναι αληθινός ή προσχηματικός (ΑΠ ...6/2020, ΑΠ 1...9/2019, ΑΠ 880/2019). Στην προκειμένη περίπτωση, όπως προκύπτει από την επισκόπηση των πρακτικών της προσβαλλόμενης απόφασης η αναιρεσείουσα - κατηγορουμένη, πριν από την εξέταση των μαρτύρων, προέβαλε εγγράφως ενώπιον του δευτεροβαθμίου Δικαστηρίου τον αυτοτελή ισχυρισμό περί πραγματικής και νομικής πλάνης και τον αρνητικό ισχυρισμό περί ατελέσφορου της οποιασδήποτε ενέργειάς της τους οποίους ανέπτυξε και προφορικά ο συνήγορός της, και οι οποίοι έχουν ως εξής: "Όπως είναι γνωστό, στο αδίκημα της πλαστογραφίας εάν ο δράστης πιστεύει πεπλανημένα ότι έχει την εξουσία να καταρτίσει ή να μεταβάλει το περιεχόμενο του εγγράφου διότι δικαιούται να διορθώσει κάποιο λάθος υπό τις κατ' ιδίαν περιστάσεις, πρόκειται περί πραγματικής ή νομικής πλάνης, σύμφωνα με τις διατάξεις των άρθρων 30 και 31 ΠΚ (σχετ. Σακελλαρίου, ΠοινΧρον Ζ.382). Περαιτέρω, το πλαστό έγγραφο πρέπει να είναι πρόσφορο να παραπλανήσει, ενδεικτικά δε αναφέρεται ότι κρίθηκε πως η πλαστογραφία τίτλου πανεπιστημίου (υφηγητή) μετά την κατάργηση από το νομοθέτη του τίτλου του υφηγητή δεν είναι πρόσφορη σε παραπλάνηση (ΑΠ 862/19... ΠοινΧρον ΜΑ ......) και εάν το πλαστό έγγραφο δεν διαφέρει ως προς τις έννομες συνέπειες από το γνήσιο, δεν υπάρχει πλαστογραφία (ΑΠ ...9/1986 ΠοινΧρον ΛΣΤ 507). Στην ένδικη υπόθεση πλήρως αποδεικνύεται ότι η ίδια δεν γνώριζα και δεν μπορούσα να γνωρίζω ότι η προσθήκη του ονόματος μου σε οικοδομικές άδειες που είχαν εκδοθεί από το Πολεοδομικό Γραφείο ... το χρονικό διάστημα ...-... επ' ονόματι μόνο του συναδέλφου, συνεργάτη και συστεγαζόμενου Αρχιτέκτονα Μηχανικού αδερφού μου Δ. Ε.. Γ., οι οποίες ήταν κοινά επαγγελματικά πονήματα και για τυπικούς και φορολογικούς λόγους είχαν εκδοθεί στο όνομα μόνο του ανωτέρω, θα μπορούσε να έχει δυσμενείς για εμένα συνέπειες και δη θα μπορούσαν να στοιχειοθετήσουν την αντικειμενική υπόσταση του αδικήματος της πλαστογραφίας, με την μορφή της νόθευσης εγγράφου. Η ίδια, κατά τον χρόνο της κατάθεσης των επίδικων αδειών, ήτοι το καλοκαίρι του ..., όταν υποβλήθηκε εκ μέρους μου η τότε αίτηση πρόσληψής μου ως Επιστημονικού Συνεργάτη προς το Τ.Ε.Ι., είχα την εδραία πεποίθηση ότι δεν ήταν κάτι το μεμπτό η αναφορά στις άδειες της μόνης πραγματικότητας, δηλαδή του ότι αυτές εκδόθηκαν και με την δική μου επαγγελματική ενασχόληση. Επίσης, η ίδια πίστευα, κατά τον χρόνο της κατάθεσης των επίδικων αδειών, ότι θα ήταν φρόνιμο να αποδεικνύεται και η επαγγελματική εμπειρία χωρίς να μπορώ να αντιληφθώ ότι ο επίδικος τρόπος δεν ήταν ο ενδεδειγμένος και χωρίς μάλιστα να σκεφθώ ιδιαίτερα το ατελέσφορο της ενέργειας αυτής καθώς κρίσιμο στοιχείο για την αποδοχή της εκάστοτε αίτησης ήταν και είναι ακόμη και τώρα η διδακτική-ακαδημαΐκή εμπειρία του υποψηφίου. Λεκτέον ότι το ... δεν είχα ολοκληρώσει ακόμη τις μεταπτυχιακές μου σπουδές, οι οποίες ολοκληρώθηκαν το .... Να σημειωθεί επίσης ότι στην με αριθμό ...... Περίληψη της Προκήρυξης πλήρωσης θέσεων πανεπιστημιακών υποτρόφων η κατ' άρθρο 29 Ν.4009/2011 τεκμηρίωση της εξαιρετικής τεχνικής εμπειρίας του υποψηφίου ασφαλώς και δεν συνδέεται με την επαγγελματική μου πορεία και την επιστημονική μου παρουσία αλλά σαφώς συνδέεται με τους ασκώντας τεχνικά επαγγέλματα ενδιαφερομένους (λ.χ. ξυλουργούς, μεταλλουργούς κλπ.). Επιπλέον, με την από ...... αίτησή μου, δεν αναφέρομαι σε επαγγελματική μου εμπειρία μεταγενέστερη του ... (καίτοι συνεχίζω να απασχολούμαι στο Τεχνικό Γραφείο στα ... που διατηρώ από κοινού με τον αδερφό μου Δ. Γ.), δεν προέβην στην κατάθεση άλλων οικοδομικών αδειών, δηλαδή αδειών που εκδόθηκαν επέκεινα του ... και μέχρι τότε (......) καίτοι ευχερώς θα μπορούσα να το κάνω καθώς το γραφείο εμού και του αδερφού μου ασφαλώς και εξέδωσε οικοδομικές άδειες το διάστημα ...-20..., μετά από κοινή απασχόληση εμού και του αδερφού μου. Και αυτό διότι, πολύ απλά, η από ...... αίτηση συνοδεύτηκε από τις επίμαχες άδειες που ήδη ήταν στο αρχείο του Τ.Ε.Ι., από το οποίο και ανασύρθηκαν και συσχετίσθηκαν (επανυποβλήθηκαν) με την διαλαμβανόμενη αίτησή μου. Κατόπιν των ανωτέρω φρονώ ότι εάν το Δικαστήριο σας δεν διαγνώσει την παραγραφή της αποδιδόμενης σ' εμένα πράξης και δεν παύσει για τον λόγο αυτό την εις βάρος μου ποινική δίωξη θα πρέπει να διαγνώσει την ύπαρξη νομικής και πραγματική πλάνης αλλά και του ατελέσφορου της όποιας ενέργειας μου καθώς δε ήταν αναγκαίο στοιχείο για την εκ νέου (και μετά από ... συνεχή έτη) απασχόλησή μου στο Τ.Ε.Ι. να αποδειχθεί η επαγγελματική μου εμπειρία καθώς σύμφωνα με την Προκήρυξη, ως μεταπτυχιακός υπότροφος, αυτό που όφειλα να καταδείξω ήταν η ακαδημαϊκή-διδακτική μου εμπειρία, η οποία είναι αναμφισβήτητη και να με κρίνει αθώα της αποδιδόμενης πράξης". Το Τριμελές Πλημμελειοδικείο ... με την προσβαλλόμενη υπ' αριθ. ... απόφασή του, μετά από εκτίμηση των αποδεικτικών μέσων, που αναφέρονται ως προς το είδος τους δέχθηκε τα εξής: "Η κατηγορουμένη είναι από το έτος 1993 πτυχιούχος αρχιτέκτονας μηχανικός με δίπλωμα από την Αρχιτεκτονική Σχολή του Πανεπιστημίου της Φλωρεντίας, που αναγνωρίσθηκε ως δίπλωμα αρχιτεκτονικής ισότιμο και αντίστοιχο προς τα απονεμόμενα από τα Τμήματα Αρχιτεκτόνων Μηχανικών του Ε. Μ. Π. και των άλλων Πολυτεχνικών Σχολών των ελληνικών Α.Ε.Ι. με την υπ' αριθ. ... πράξη του Διαπανεπιστημιακού Κέντρου Αναγνώρισης Τίτλων Σπουδών της Αλλοδαπής (ΔΙ.Κ.Α.Τ.Σ.Α.), σύμφωνα με το τότε ισχύον νομοθετικό πλαίσιο. Το έτος ... έλαβε μεταπτυχιακό δίπλωμα ειδίκευσης από το Ελληνικό Ανοιχτό Πανεπιστήμιο αφού ολοκλήρωσε με επιτυχία τις σπουδές της στο μεταπτυχιακό πρόγραμμα "..." της Σχολής Θετικών Επιστημών και Τεχνολογίας. Από το έτος ... ασκεί το επάγγελμα του αρχιτέκτονα μηχανικού διατηρώντας μαζί με τον αδελφό της - που είναι επίσης αρχιτέκτονας μηχανικός - τεχνικό γραφείο στα ... με αντικείμενο μελέτες, κατασκευές και διακοσμήσεις. Παράλληλα με την επαγγελματική της δραστηριότητα στο γραφείο μελετών και κατασκευών διαθέτει πλούσια διδακτική προϋπηρεσία διδάσκοντας σε διάφορα τμήματα Τεχνολογικών Εκπαιδευτικών Ιδρυμάτων (στο εξής Τ. Ε. Ι.) είτε ως εργαστηριακή συνεργάτης είτε ως πανεπιστημιακή υπότροφος μαθήματα που άπτονται του επιστημονικού της πεδίου. Ειδικότερα, από ... δίδαξε ως εργαστηριακή συνεργάτης το μάθημα "... (θεωρία και εργαστήριο)" στο τμήμα "..." του Τ. Ε. I. ..., από ... δίδαξε ως εργαστηριακή συνεργάτης τα μαθήματα "..., "..., "... στο τμήμα "..." του Τ. Ε. Ι. ..., από το ... έως το 2013 δίδαξε ως εργαστηριακή συνεργάτης τα μαθήματα ... του Τ.Ε.Ι. ..., ενώ από το έτος 2013 έως το 20... δίδαξε ως εργαστηριακή συνεργάτης (από ...) και ως πανεπιστημιακή υπότροφος (από ...) τα μαθήματα ... ..., ... ... του Τ.Ε.Ι. .... Στο πλαίσιο δε της διδακτικής της δραστηριότητας συνέταξε διδακτικές σημειώσεις που αφορούν το γνωστικό αντικείμενο των διδασκόμενων μαθημάτων ενώ έχει δημοσιεύσει κατά καιρούς στον τοπικό τύπο άρθρα θεωρητικού ενδιαφέροντος στον τομέα της αρχιτεκτονικής. Επίσης, έχει διατελέσει τακτικό μέλος της ... Στις ... το Τ.Ε.I. ... προκήρυξε θέσεις για την πρόσληψη έκτακτου εκπαιδευτικού προσωπικού κατά το ακαδημαϊκό έτος ... ειδικότερα για την απασχόληση πανεπιστημιακών υποτρόφων (υποτρόφων ΤΕΙ) και επιστημονικών/εργαστηριακών συνεργατών με σύμβαση εργασίας ιδιωτικού δικαίου ορισμένου χρόνου, με τις υπ' αριθμούς πρωτ. ... και ... προκηρύξεις του, αντιστοίχως. Σύμφωνα με το περιεχόμενο της υπ' αριθ. πρωτ. ... προκήρυξης μεταξύ των δικαιολογητικών που κάθε υποψήφιος έπρεπε να υποβάλει ήταν, εκτός του βασικού τίτλου σπουδών ΑΕΙ συναφούς με το γνωστικό αντικείμενο κάθε τμήματος, κα αποδεικτικά τεκμηρίωσης της εξαιρετικής τεχνικής εμπειρίας- του και του επιστημονικού του κύρους (άρθρ. 29 Ν. 4009/2011). Επιπλέον, θετικά συνεκτιμώνται, σύμφωνα με την προκήρυξη, τυχόν διδακτορικό δίπλωμα ή μεταπτυχιακός τίτλος σπουδών, με συνάφεια με το γνωστικό αντικείμενο κάθε τμήματος, καθώς και η ευδόκιμη διδακτική προϋπηρεσία του υποψηφίου στο Τ.Ε.Ι. ... ή σε άλλα T.E.I. (επιστημονικός/εργαστηριακός συνεργάτης) ή 407/80). Σύμφωνα με τον υπό στοιχείο Γ. όρο της προκήρυξης τα δικαιολογητικά του κάθε υποψηφίου έπρεπε να φέρουν αρίθμηση, να είναι τοποθετημένα μέσα σε ειδικό φάκελο και να συνοδεύονται από πλήρες βιογραφικό σημείωμα, συνοπτική ανάλυση του επιστημονικού έργου καθώς και πίνακα των υποβαλλόμενων δικαιολογητικών. Επίσης, οι σχετικές αιτήσεις των υποψηφίων θα έπρεπε να κατατεθούν ηλεκτρονικά από ... έως ..., ενώ μετά την ολοκλήρωση της ηλεκτρονικής υποβολής της αίτησης οι υποψήφιοι όφειλαν να εκτυπώσουν το έντυπο της ηλεκτρονικής αίτησης και να το καταθέσουν στο αρμόδιο τμήμα μαζί με το φάκελο των δικαιολογητικών που θα πρέπει να είναι κατάλληλα αριθμημένα, σύμφωνα με την αρίθμηση των στοιχείων που έχουν δηλωθεί στην ηλεκτρονική αίτηση, μέχρι τις .... Δηλαδή μέχρι ... έπρεπε να παραληφθεί ο φάκελος των δικαιολογητικών από τη γραμματεία του αντίστοιχου τμήματος του Τ.Ε.I. Στο πλαίσιο των προαναφερόμενων προκηρύξεων η κατηγορουμένη υπέβαλε ηλεκτρονικά αίτηση πρόσληψής της ως επιστημονικού/εργαστηριακού συνεργάτη και πανεπιστημιακού υποτρόφου στο Τμήμα Πολιτικών Μηχανικών Τ. Ε. (...), της Σχολής Τεχνολογικών Εφαρμογών (ΣΤΕΦ), του Τ. Ε. Ι. ..., που παραλήφθηκε (η αίτηση) από τη Γραμματεία του πιο πάνω Τμήματος στις ... με αριθμό πρωτοκόλλου ....... Μαζί με την αίτησή της αυτή η κατηγορουμένη κατέθεσε την ίδια ημέρα (...) στη Γραμματεία του ανωτέρω Τμήματος τα συνημμένα στην αίτησή της δικαιολογητικά για τους τίτλους σπουδών, την επαγγελματικής της δραστηριότητα, την διδακτική της προϋπηρεσία κλπ. Μεταξύ δε των δικαιολογητικών αυτών περιλαμβάνονταν και τα ακόλουθα, δηλαδή φωτοαντίγραφα των ακόλουθων οικοδομικών αδειών: ... ...... ... ... ... ... Όλα τα παραπάνω έγγραφα, δηλαδή φωτοαντίγραφα των εντύπων των προαναφερομένων ... οικοδομικών αδειών, που όλες εκδόθηκαν από το Πολεοδομικό Γραφείο ..., ήταν νοθευμένα, γεγονός που γνώριζε η κατηγορουμένη, εφόσον η ίδια προέβη στη νόθευσή τους. Ειδικότερα, κατά τη διαδικασία ελέγχου και επικύρωσης των εγγράφων προϋπηρεσίας, που κατέθεσε η κατηγορουμένη, από την επιτροπή αξιολόγησης υποψήφιων μελών έκτακτου εκπαιδευτικού προσωπικού ακαδημαϊκού έτους ... του Τμήματος Πολιτικών Μηχανικών Τ.Ε. (...) διαπιστώθηκε ανακολουθία των στοιχείων ορισμένων εγγράφων, δηλαδή ότι όλα τα έγγραφα των πιο πάνω αναφερόμενων οικοδομικών αδειών διέφεραν ως προς το όνομα του μελετητή και του επιβλέποντα σε σχέση με τα επικυρωμένα αντίγραφα της Υπηρεσίας (φορέα) που τα εξέδωσε. Πιο συγκεκριμένα, αποδείχθηκε ότι η κατηγορουμένη νόθευσε τα φωτοαντίγραφα των εντύπων των προαναφερομένων ... οικοδομικών αδειών, που όλες εκδόθηκαν από το Πολεοδομικό Γραφείο ..., εξαλείφοντας από μεν το σώμα των ανωτέρω υπ' αριθμούς ... εγγράφων το ονοματεπώνυμο του μελετητή και επιβλέποντος μηχανικού Γ. Δ. και αναγράφοντας ακολούθως επ' αυτών στις αντίστοιχες θέσεις το ονοματεπώνυμο της, από δε το σώμα του υπ' αριθ. ... εγγράφου το ονοματεπώνυμο του συντάξαντος την αρχιτεκτονική μελέτη Γ. Δ., αναγράφοντας στην οικεία θέση το δικό της και περαιτέρω προσθέτοντας πλάι στα στοιχεία του μηχανικού Γ. Δ. στο μεν σώμα του ανωτέρω υπ' αριθ. ... εγγράφου το ονοματεπώνυμο της στη θέση του συντάξαντος την αρχιτεκτονική μελέτη και τη μελέτη του φέροντα οργανισμού μηχανικού, όπως και στη θέση του ορισθέντος για τη γενική επίβλεψη της οικοδομής μηχανικού, στο δε σώμα του ...ου εγγράφου το ονοματεπώνυμο της στις θέσεις του μελετητή και επιβλέποντος μηχανικού για τη γενική επίβλεψη, τον φέροντα οργανισμό, τη θερμομόνωση και τον περιβάλλοντα χώρο, προκειμένου να εμφανίσει εαυτόν ως μελετητή και επιβλέποντα μηχανικό των έργων, για τα οποία εκδόθηκαν οι ανωτέρω οικοδομικές άδειες και να τεκμηριώσει έτσι την απαίτηση εξαιρετικής τεχνικής εμπειρίας υποψηφίου, που προέβλεπαν οι υπ' αριθμούς ... προκηρύξεις του ΤΕΙ ... για την πρόσληψη αντιστοίχως επιστημονικών/εργαστηριακών συνεργατών και πανεπιστημιακών υποτρόφων, εν προκειμένω στο τμήμα πολιτικών μηχανικών Τ.Ε. (...) της Σχολής Τεχνολογικών Εφαρμογών, προς το οποίο η κατηγορουμένη υπέβαλε την προαναφερόμενη υπ' αριθ. πρωτ. ......... αίτηση πρόσληψής της, κάνοντας χρήση των ανωτέρω ... νοθευμένων εγγράφων (φωτοαντιγράφων οικοδομικών αδειών), τα οποία κατέθεσε στη γραμματεία του ανωτέρω Τμήματος στις ...... και τα οποία ήταν πρόσφορα να παραπλανήσουν τα μέλη της επιτροπής αξιολόγησης υποψηφίων μελών έκτακτου εκπαιδευτικού προσωπικού ακαδημαϊκού έτους ... του τμήματος πολιτικών μηχανικών Τ.Ε. ... ως προς την τεχνική της εμπειρία και την πολυετή επαγγελματική της δραστηριότητα στο αντικείμενο των προκηρυσσόμενων θέσεων. Η ως άνω νόθευση των παραπάνω εγγράφων τελέσθηκε από την κατηγορούμενη περί το θέρος του έτους .... Ειδικότερα, όλες οι επίμαχες οικοδομικές άδειες εκδόθηκαν από το Πολεοδομικό Γραφείο ... εντός του διαστήματος από το έτος ... έως τα μέσα περίπου του έτους ... (η τελευταία χρονολογικά οικοδομική άδεια εκδόθηκε στις ......). Η κατηγορουμένη κατέθεσε για πρώτη φορά νοθευμένες τις πιο πάνω οικοδομικές άδειες κατά το καλοκαίρι του έτους ... στο πλαίσιο παλαιότερων προκηρύξεων στο Τ. Ε. I. και έκτοτε κατέθετε κάθε χρόνο νέο φάκελο δικαιολογητικών περιλαμβάνοντας τις ίδιες αυτές άδειες, με το παραπάνω νοθευμένο περιεχόμενο, προκειμένου να αποδεικνύει την επαγγελματική της εμπειρία, με τελευταίο χρόνο χρήσης αυτών στις ... με την εκ νέου κατάθεση τους ως δικαιολογητικών, επισυνημμένων στην προαναφερόμενη αίτησή της προς το Τμήμα Πολιτικών Μηχανικών Τ. Ε.. Ήτοι στοιχειοθετείται πλήρως το έγκλημα της χρήσης πλαστών εγγράφων κατ' εξακολούθηση εφόσον η κατηγορουμένη, όπως αποδείχθηκε, κατέθεσε εκ νέου στις ... τα πιο πάνω ... νοθευμένα έγγραφα, δηλαδή τα εν γνώσει της νοθευμένα φωτοαντίγραφα των πιο πάνω αναλυτικώς αναφερόμενων οικοδομικών αδειών, δηλαδή κατέστησε προσιτά τα πιο πάνω έγγραφα στα μέλη της επιτροπής αξιολόγησης υποψηφίων μελών έκτακτου εκπαιδευτικού προσωπικού ακαδημαϊκού έτους 20...- 20... του τμήματος πολιτικών μηχανικών Τ.Ε. ... με σκοπό την παραπλάνηση τους ως προς την τεχνική της εμπειρία και την πολυετή επαγγελματική της δραστηριότητα στο αντικείμενο των προκηρυσσόμενων θέσεων, δηλαδή για γεγονός, που μπορεί να έχει έννομες συνέπειες. Ο επιμέρους ισχυρισμός της κατηγορουμένης ότι τα επίμαχα νοθευμένα έγγραφα υπήρχαν ήδη στο αρχείο του Τ.Ε.Ι. από το οποίο και ανασύρθηκαν και συσχετίσθηκαν (επανυποβλήθηκαν) με την από ... αίτησή της (ισχυρισμός με τον οποίο προφανώς επιχειρείται να τοποθετηθεί σε παλαιότερο χρόνο η χρήση των νοθευμένων εγγράφων), δεν είναι βάσιμος, εφόσον αποδείχθηκε ότι τα επίμαχα νοθευμένα έγγραφα κατατέθηκαν εκ νέου στη γραμματεία του οικείου τμήματος του Τ.Ε.I. επισυναπτόμενα στην με αριθμό πρωτοκόλλου ...... αίτηση (ως συνημμένο με αρ...), όπως άλλωστε απαιτούσε τούτο και η σχετική προκήρυξη με ειδικό τρόπο αρίθμησης και τοποθέτησης σε ειδικό φάκελο, καθόσον κάθε χρόνο κατατίθεται νέος φάκελος. Επομένως και ο σχετικός περί παραγραφής ισχυρισμός της κατηγορουμένης είναι, αναφορικά με το αδίκημα της χρήσης νοθευμένων εγγράφων, αβάσιμος. Επίσης, ο ισχυρισμός της κατηγορουμένης περί πραγματικής ή νομικής πλάνης ότι δηλαδή οι επίμαχες οικοδομικές άδειες, φωτοαντίγραφα των οποίων νοθεύθηκαν από την ίδια, ήταν κοινά επαγγελματικά πονήματα και για φορολογικούς μόνον λόγους εκδόθηκαν μόνον με αναφερόμενο μελετητή και επιβλέποντα τον αδελφό της προβάλλεται αλυσιτελώς, εφόσον οι διατάξεις που τυποποιούν τα εγκλήματα της πλαστογραφίας και της χρήσης πλαστών εγγράφων αποβλέπουν στην προστασία της δημόσιας πίστης περί τα υπομνήματα και της ασφάλειας των έγγραφων συναλλαγών. Συνεπώς, η επέμβαση στα φωτοαντίγραφα των οικοδομικών αδειών με τον τρόπο που περιγράφηκε δεν μπορεί να δικαιολογηθεί, δηλαδή δεν μπορεί να γίνει δεκτό ότι είχε εξουσία να μεταβάλει το περιεχόμενο των εγγράφων αυτών για δήθεν αποκατάσταση της πραγματικότητας. Τέλος, ο ισχυρισμός της κατηγορουμένης ότι δεν ήταν αναγκαίο για την πρόσληψή της να αποδείξει και την επαγγελματική της εμπειρία εφόσον η πλούσια διδακτική της προϋπηρεσία επαρκούσε για την επιλογή της από την επιτροπή αξιολόγησης των υποψηφίων, στοχεύοντας με τον ισχυρισμό να υπογραμμίσει το ατελέσφορο της χρήσης των νοθευμένων εγγράφων, είναι αβάσιμος εφόσον με βάση τα παραπάνω προέκυψε πλήρως από τις αποδείξεις ότι μεταξύ των δικαιολογητικών που κάθε υποψήφιος έπρεπε να υποβάλει ήταν και αποδεικτικά τεκμηρίωσης της εξαιρετικής τεχνικής εμπειρίας του. Συνεπώς, η τεχνική εμπειρία και η πολυετής επαγγελματική δραστηριότητα στο αντικείμενο των προκηρυσσόμενων θέσεων ήταν γεγονός που είχε έννομες συνέπειες και για το οποίο προσπάθησε να παραπλανήσει η κατηγορουμένη, κατά τα πιο πάνω αποδειχθέντα, με τη χρήση των νοθευμένων εγγράφων. Κατ' ακολουθία όλων των ανωτέρω αναφερομένων, η κατηγορουμένη πρέπει, απορριπτομένων των αυτοτελών ισχυρισμών ως ουσιαστικά αβάσιμων, να κηρυχθεί ένοχη για χρήση νοθευμένων εγγράφων κατ' εξακολούθηση". Στη συνέχεια το παραπάνω Δικαστήριο κήρυξε την αναιρεσείουσα ένοχη για την αξιόποινη πράξη της χρήσης πλαστών - νοθευμένων εγγράφων κατ' εξακολούθηση αναγνωρίζοντας το ελαφρυντικό του συννόμου βίου (άρθρο 84 παρ. 2α ΠΚ) με το ακόλουθο διατακτικό: "Στα ... την ......, με περισσότερες πράξεις που συνιστούν εξακολούθηση του ιδίου εγκλήματος, έκανε χρήση των παρακάτω νοθευμένων εγγράφων, δηλαδή φωτοαντιγράφων των εντύπων ... (...) οικοδομικών αδειών, που εκδόθηκαν από το Πολεοδομική Γραφείο ..., και συγκεκριμένα: ... Από μεν το σώμα των ανωτέρω υπ' αριθμούς ... εγγράφων είχε εξαλειφθεί το ονοματεπώνυμο του μελετητή και επιβλέποντος μηχανικού Γ. Δ. και είχε αναγραφεί ακολούθως επ' αυτών στις αντίστοιχες θέσεις το ονοματεπώνυμο της, από δε το σώμα του υπ' αριθμ. ... εγγράφου το ονοματεπώνυμο του συντάξαντος την αρχιτεκτονική μελέτη Γ. Δ. και είχε αναγραφεί στην οικεία θέση το δικό της και περαιτέρω είχε προστεθεί πλάι στα αρχεία του μηχανικού Γ. Δ. στο μεν σώμα του ανωτέρω υπ' αριθμ. ... εγγράφου το ονοματεπώνυμο της στη θέση του συντάξαντος την αρχιτεκτονική μελέτη και τη μελέτη του φέροντα οργανισμού μηχανικού, όπως και στη θέση του ορισθέντος για τη γενική επίβλεψη της οικοδομής μηχανικού, στο δε σώμα του ...ου εγγράφου το ονοματεπώνυμο της στις θέσεις του μελετητή και επιβλέποντος μηχανικού για τη γενική επίβλεψη, τον φέροντα οργανισμό, τη θερμομόνωση και τον περιβάλλοντα χώρο, προκειμένου να εμφανίσει εαυτόν ως μελετητή και επιβλέποντα μηχανικό των έργων, για τα οποία εκδόθηκαν οι ανωτέρω οικοδομικές άδειες και να τεκμηριώσει έτσι την απαίτηση εξαιρετικής τεχνικής εμπειρίας υποψηφίου, που προέβλεπαν οι υπ' αριθμ. ... και ...... προκηρύξεις του ΤΕΙ ... για την πρόσληψη αντιστοίχως επιστημονικών/εργαστηριακών συνεργατών και πανεπιστημιακών υποτρόφων , εν προκειμένω στο Τμήμα Πολιτικών Μηχανικών Τ.Ε. ... της σχολής Τεχνολογικών Εφαρμογών, προς το οποίο η κατηγορούμενη υπέβαλε την υπ' αριθμ. πρωτ. ......... αίτηση πρόσληψής της, κάνοντας χρήση των ανωτέρω ... (...) νοθευμένων εγγράφων (φωτοαντιγράφων οικοδομικών αδειών), τα οποία κατέθεσε στη γραμματεία του ανωτέρω Τμήματος στις ...... και τα οποία ήταν πρόσφορα να παραπλανήσουν τα μέλη της επιτροπής αξιολόγησης υποψηφίων μελών έκτακτου εκπαιδευτικού προσωπικού ακαδημαϊκού έτους 20...-20... του Τμήματος Πολιτικών Μηχανικών Τ.Ε. ... ως προς την τεχνική της εμπειρία και την πολυετή επαγγελματική της δραστηριότητα στο αντικείμενο των προκηρυσσόμενων θέσεων". Υπό τις άνω νομικές παραδοχές ο ισχυρισμός της αναιρεσείουσας περί πραγματικής και συγγνωστής νομικής πλάνης δεν προβλήθηκε κατά τρόπο σαφή, ορισμένο και πλήρη, αφού εκτός από τα στοιχεία που συνιστούν την ίδια την πλάνη, δεν διαλαμβάνεται σ' αυτόν και η προσωπική κατάσταση, που προσδιορίζεται από την ηλικία, τις πνευματικές της ικανότητες, το επάγγελμα, την ειδικότερη προσπάθεια που κατέβαλε για να ενημερωθεί για το δίκαιο που ίσχυε, ακόμη και τον πνευματικό της περίγυρο, ώστε με την στάθμιση και των προσωπικών στοιχείων να δυνηθεί το Δικαστήριο της ουσίας να σχηματίσει πεποίθηση για το αν ο ισχυρισμός αυτός είναι αληθινός ή προσχηματικός. Συνεπώς το Δικαστήριο της ουσίας δεν είχε υποχρέωση να απαντήσει στον αόριστο αυτό ισχυρισμό ούτε να διαλάβει στην απόφασή του ειδική αιτιολογία γι' αυτόν. Παρά ταύτα απέρριψε τον ισχυρισμό αυτό με την αιτιολογία ότι ο ισχυρισμός αυτός προβάλλεται αλυσιτελώς καθόσον οι διατάξεις που τυποποιούν τα εγκλήματα της πλαστογραφίας και της χρήσης πλαστών εγγράφων αποβλέπουν στην προστασία της δημόσιας πίστης περί τα υπομνήματα και της ασφάλειας των εγγράφων και συνεπώς η επέμβαση στα φωτοαντίγραφα των οικοδομικών αδειών δεν μπορεί να δικαιολογηθεί και δεν μπορεί να γίνει δεκτό ότι είχε εξουσία να μεταβάλει το περιεχόμενο των εγγράφων αυτών για δήθεν αποκατάσταση της πραγματικότητας. Περαιτέρω η προσβαλλόμενη απόφαση απέρριψε τον ισχυρισμό της αναιρεσείουσας περί ατελέσφορου της χρήσης των νοθευμένων εγγράφων με αιτιολογική επάρκεια και ειδικότερα με την παραδοχή ότι μεταξύ των δικαιολογητικών που κάθε υποψήφιος έπρεπε να υποβάλλει ήταν και αποδεικτικά της εξαιρετικής τεχνικής εμπειρίας του και ότι η τεχνική εμπειρία και η πολυετής επαγγελματική δραστηριότητα στο αντικείμενο των προκηρυσσόμενων θέσεων ήταν γεγονός που είχε έννομες συνέπειες και για το οποίο προσπάθησε να παραπλανήσει η κατηγορουμένη - αναιρεσείουσα με τη χρήση νοθευμένων εγγράφων την αρμόδια επιτροπή αξιολόγησης υποψηφίων μελών έκτακτου εκπαιδευτικού προσωπικού για το ακαδημαϊκό έτος ... του ΤΕΙ .... Συνεπώς ο από το άρθρο 510 παρ.1 στοιχ. Δ ΚΠοινΔ μοναδικός λόγος αναίρεσης ως προς το πρώτο και το δεύτερο σκέλος του με τον οποίον πλήττεται η προσβαλλόμενη απόφαση για έλλειψη ειδικής και εμπεριστατωμένης αιτιολογίας ως προς την απόρριψη των ισχυρισμών της αναιρεσείουσας είναι αβάσιμος. Οι λοιπές αιτιάσεις της αναιρεσείουσας κατά της προσβαλλόμενης απόφασης που αφορούν την εσφαλμένη εκτίμηση του αποδεικτικού υλικού είναι απαράδεκτες διότι με την επίφαση της έλλειψης αιτιολογίας πλήττουν την αναιρετικώς ανέλεγκτη περί τα πράγματα κρίση του Δικαστηρίου της ουσίας. Κατ' ακολουθία, εφόσον δεν υπάρχει άλλος λόγος για έρευνα, πρέπει να απορριφθεί στο σύνολό της η κρινόμενη αίτηση αναίρεσης. Τέλος πρέπει να επιβληθούν στην αναιρεσείουσα τα δικαστικά έξοδα της παρούσας δίκης (άρθρο 578 παρ.1 ΚΠοινΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την από ... αίτηση της Ο. Γ. του Ε., κατοίκου ..., οδός ... αριθ. ..., για αναίρεση της υπ' αριθ. ... απόφασης του Β' Τριμελούς Πλημμελειοδικείου ... ΕΠΙΒΑΛΛΕΙ στην αναιρεσείουσα τα δικαστικά έξοδα, που ανέρχονται στο ποσό των διακοσίων πενήντα (...0) ευρώ. ΚΡΙΘΗΚΕ, αποφασίσθηκε στην Αθήνα, στις ... Νοεμβρίου 2023. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 26 Ιανουαρίου 2024.

LEGAL REFERENCES
Articles Referenced: άρθρα 473 παρ. 2, άρθρου 2, άρθρο 2, άρθρα 93 παρ.3, άρθρο 510 παρ.1 στοιχ. Α' του ΚΠΔ, άρθρο 510 παρ.1 στοιχ. Δ' του ΚΠΔ, άρθρου 30 παρ.1, άρθρου 31, άρθρων 30, άρθρο 29, άρθρο 84 παρ. 2, άρθρο 510 παρ.1 στοιχ. Δ, άρθρο 578 παρ.1, άρθρα 473, άρθρα 93, άρθρο 510, άρθρου 30, άρθρο 84, άρθρο 578
Article Codes: ΠΚ|ΚΠΔ
Law References: nan
Total Articles Cited: 13

DATES MENTIONED: 03-11-2023|26-01-2024

SOURCE: https://areiospagos.gr/nomologia/apofaseis_DISPLAY.asp?cd=I786ZLXVZPIO0DH0KEJI4N7IDFMFL5&apof=181_2024&info=ΠΟΙΝΙΚΕΣ -  Ε